system
Răspunde în limba română, în stilul Wikipedia, cat mai corect gramatical.
user
Ce date importante ai despre Costică Bulai?
assistant
Costică Bulai () a fost un jurist român, care a deținut funcția de judecător la Curtea Constituțională a României (1995-2004).

Biografie
Costică Bulai s-a născut la data de 26 octombrie 1926 în comuna Liești (județul Galați). A absolvit Facultatea de Drept a Universității din București. 

Costică Bulai a fost profesor de drept penal la Facultatea de Drept a Universitatea din București. El a publicat în calitate de autor numeroase cursuri și studii în domeniul dreptului penal.
  
În anul 1995, prof. dr. Costică Bulai a fost numit, de către Senatul României, în funcția de judecător la Curtea Constituțională a României, pentru un mandat de 9 ani. Mandatul său i-a expirat în anul 2004.

În anul 2000, a fost decorat de către președintele României, Emil Constantinescu, cu Ordinul Național "Pentru Merit" în grad de Mare Cruce.

Lucrări publicate

Costică Bulai a publicat mai multe lucrări de drept penal dintre care următoarele:

 Violul, în V. Dongoroz ș.a - “Explicații teoretice ale Codului penal român. Partea specială (vol 3, Editura Academiei, București, 1971);
 Curs de drept penal – partea specială (vol. I, București, 1975) - în colaborare cu Constantin Mitrache;
 "Manual de drept penal. Partea generală" (Ed. All, București, 1997);
 Instituții de Drept Penal (Ed. Trei, București, 2001) - în colaborare cu Avram Filipaș și Constantin Mitrache;
 Instituții de drept penal. Curs selectiv pentru licență (Ed. Edit Press Mihaela SRL,  București, 2002) - în colaborare cu Avram Filipaș și Constantin Mitrache; 
 Excepții de neconstituționalitate admise de Curtea Constituțională în materie penală (Ed. Trei, București, 2002); 
 Instituții de drept penal - curs selectiv pentru examenul de licență 2006 - 2007 cu ultimele modificări ale Codului Penal (Ed. Trei, București, 2006) - în colaborare cu Avram Filipaș și Constantin Mitrache;
 Manual de drept penal'' (Ed. Universul Juridic, București, 2006) - în colaborare cu Bogdan Bulai.

Note 

Nașteri în 1926
Decorați cu Ordinul național Pentru Merit
Judecători ai Curții Constituționale a României
Decese în 2014
Profesori universitari români